Melodi: Spænd over os dit himmelsejl

Tekst Anne Bergsted Holst – mor til konfirmand Aksel

Som spædbarn blev jeg båret ind

til døbefontens kilde,

Nu står jeg selv med åbent sind

så stor og dog så lille.

For løftet bliver aldrig slidt:

Gudsriget det er stadig mit.

Det sker jo, som du ville.

Jeg be’r dig gi´ mig modet til

at turde være åben

og vise verden, hvad jeg vil

med kærlighed som våben,

at ofre mig, for det jeg tror,

og altid stole på de ord,

jeg fik af dig i dåben.

Jeg be’r  dig, pas på alle dem,

jeg kalder mine nære.

Lad livet blomstre i vort hjem

og hjælp os med at lære

at sætter vi hinanden først

er kærligheden altid størst

og alt bli’r til at bære.

Jeg be’r dig, lad mig altid tro

at Fadervoret nytter.

At bøn kan skabe håb og ro,

der lindrer og beskytter.

Lad bønnen gi’ mig mod, fordi

at troen er forunderlig,

når du deroppe lytter.

Jeg be’r dig om at hjælpe mig,

når jeg skal skabe rammen.

De mange valg på livets vej,

dem må vi tage sammen.

Jeg be’r dig i taknem’lighed,

at du vil sende lys og fred

til os hernede - Amen